 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት በዓልቲ ቤት ሚኒስተር ፋይናንስ ነበር ኣቶ ብርሃነ ኣብርሀ ካብ ማእሰርቲ ተፈቲሓ 29 ነሓሰ 2019 ምንጪ ስእሊ, Berhane Abrehe በዓልቲ ቤቱ ንሚኒስተር ፋይናንስ ኤርትራ ነበር ኣቶ ብርሃነ ኣብርሀ ካብ ቤት ማእሰርቲ ከም ከምዝተፈትሐት ስድራቤታ ንቢቢሲ ሓቢሮም ወሮ ኣልማዝ ሃብተማርያም ኣብ ወርሒ ጥሪ 2018 እያ ምኽንያቱ ብዘይተገልጸ ኣብ ቀይዲ ኣትያ ስድራቤታ ከምዝበልዎ ወይዘሮ ኣልማዝ ዝሓለፈ ሰሙን እያ ካብ ቤት-ማእሰርቲ ወጺኣ ኣቶ ብርሃነ ኣብርሀ ብዕለት 18 መስከረም 2018 ብሓይልታት ጸጥታ መንግስቲ ኤርትራ ተወሲዱ ከም ዝተኣስረ ዝዝከር ኮይኑ ሃገረይ ኤርትራ ትብል መጽሓፉ ንኣካይዳ መንግስቲ ኤርትራ ብፍላይ ክኣ ንፕረዝደንት ኢሳይያስ ኣፈወርቂ ብትሪ ከምትነቅፍ ገሊጹ ነይሩ ንሱ ኣብቲ መጽሓፉ ምትእትታው ዲሞክራስያዊ ስርዓት ክህሉን ኣኼባ ሃገራዊ ባይቶ ኤርትራ ክካየድን ይጽውዕ ሚኒስተር ነበር ኣቶ ብርሃነ ኣብረሀ ኣብ ዘይፍለጥ ቦታ ተኣሲሩ ከምዘሎ ይንገር ወሮ ኣልማዝ ሃብተማርያም ቅድሚ ማእሰርቲ በዓል ቤታ እያ ኣብ ቀይዲ ኣትያ ጸኒሓ ምኽንያት መእሰሪኣ ድማ ዛጊት ኣይተገልጸን ወሮ ኣልማዝ ተጋዳሊት ክትከውን ከላ ኣብ እዋን ቃልሲ ኣብ ቤት ትምህርቲ ሰውራ ድሕሪ ናጽነት ከኣ ኣብ ሚኒስትሪ ትምህርቲ ተገልግል ከምዝነበረት ይፍለጥ ኣምንስቲ ኢንተርናሽናል ሚኒስትር ፋይናንስ ነበር ኤርትራ ክፍታሕ ጸዊዑ ኣብ ኤርትራ ኮይኑ ንፕረዚደንት ኢሳያስ ዝነቅፍ ሚኒስተር ነበር ብርሃነ ኣብርሀ መንዩ? 